Πριαπάτιος της Παρθίας

Ο Πριαπάτιος της Παρθίας ήταν βασιλιάς των Πάρθων από τη Δυναστεία των Αρσακιδών της Παρθίας (191 π.Χ.-176 π.Χ.), διαδέχθηκε τον πρώτο ξάδελφο του Αρσάκη Β΄. Δεν υπάρχουν πολλές πληροφορίες για την βασιλεία του όπως σε όλους τους πρώτους μονάρχες των Αρσακιδών, σύμφωνα με τα νομίσματα του φαίνεται ότι υποτελής στην Αυτοκρατορία των Σελευκιδών. Ο σύγχρονος ιστορικός Μεχράντ Κία έγραψε ότι ο Πριαπάτιος ήταν γιος του προκατόχου του Αρσάκη Β΄ ο οποίος ήταν με την σειρά του γιος του ιδρυτή της δυναστείας Αρσάκη Α΄.Kia 2016, σσ. 199–200 Οι νεότερες ωστόσο πληροδορίες που βρέθηκαν σε ένα Όστρακο τον καταγράφουν σαν γιο του ανεψιού του Αρσάκη Α΄.Frye 1984, σσ. 208–209 Ο υποτιθέμενος παππούς του με αυτόν τον τρόπο ήταν ο Τιριδάτης Α΄ της Παρθίας αδελφός του γενάρχη Αρσάκη Α΄.Frye 1984, σ. 209 Οι ιστορικές πηγές δεν βρήκαν ωστόσο καμιά πληροφορία σχετικά με τον Τιριδάτη Α΄.Dąbrowa 2012, σ. 169 Άσχετα με το ακριβές γενεαλογικό δέντρο ο Πριαπάτιος διαδέχθηκε τον Αρσάκη Β΄ σε σταθερή ημερομηνία (191 π.Χ.).Kia 2016, σ. 199

Δεν υπάρχουν πολλές πληροφορίες για την βασιλεία του εκτός από το νομισματικό του σύστημα, ακολούθησε πιστά τους προκατόχους του, πρώτους βασιλείς των Αρσακιδών.Rezakhani 2017, σ. 769 Ο βασιλιάς εμφανίζεται να φορά το "βασιλικόν", το γνωστό απαλό καπέλο που φορούσε ο Σατράπης στην Αχαιμενιδική Αυτοκρατορία, στην άλλη πλευρά εμφανίζεται ένας τοξότης. Ο Πριαπάτιος ωστόσο πρόσθεσε μερικούς επιπλέον τίτλους όπως "Βασιλεύς" και "Μέγας". Η υιοθέτηση αυτών των τίτλων υποδηλώνει την επιθυμία του να ανακαταλάβει τα εδάφη που κατέλαβε ο Αντίοχος Γ΄ ο Μέγας και η Αυτοκρατορία των Σελευκιδών από τον προκάτοχο του, ανάμεσα τους και η Υρκανία. Ο Αρσάκης Β΄ είχε χάσει μάλλον μετά την ήττα του την δυνατότητα να κόβει τα δικά του νομίσματα. Οι Σελευκίδες ωστόσο εξασθένησαν γρήγορα οπότε ο Αρσάκης Β΄ στο τέλος της βασιλείας του και ο Πριαπάτιος έκοψαν τα δικά τους νομίσματα. Ο Πριαπάτιος χρησιμοποιούσε πάντα τον τίτλο του γενάρχη της δυναστείας Αρσάκη Α΄ ο οποίος ήταν τίτλος τιμής για όλους τους βασιλείς των Αρσακιδών για να τιμήσουν τα κατορθώματα του.Kia 2016, σ. 23 Ο Πριάπατος απέκτησε 4 γιους από τους οποίους οι τρεις ήταν οι μετέπειτα βασιλείς Φραάτης Α΄ της Παρθίας, Μιθριδάτης Α΄ της Παρθίας και Αρτάβανος Β΄ της Παρθίας και ο Μπαγάσης κυβερνήτης της Μηδίας.Kia 2016, σ. 200

Παραπομπές

Πηγές

Dąbrowa, Edward (2012). "The Arsacid Empire". In Daryaee, Touraj (ed.). The Oxford Handbook of Iranian History. Oxford University Press. 
Frye, Richard Nelson (1984). The History of Ancient Iran. C.H.Beck. 
Kia, Mehrdad (2016). The Persian Empire: A Historical Encyclopedia [2 volumes].
Rezakhani, Khodadad (2017). "Arsacid, Elymaean, and Persid coinage". In Potts, Daniel T. (ed.). The Oxford Handbook of Ancient Iran. Oxford University Press.

Κατηγορία:Πάρθοι βασιλείς